
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1609 


4 Δεκεμβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αρμόδια όργανα, διαδικασία επιβολής και είσπραξης 
προστίμων και συναφή θέματα για την εφαρμογή 
των διατάξεων της παρ. 1 του άρθρου 20 του 

Ν. 2873/2000 (ΦΕΚ 285/Α"). 1 

Καθορισμός των όρων και των προϋποθέσεων της κα¬ 
ταβολής των λειτουργικών δαπανών της Μισθοδο¬ 
σίας Προσωπικού της Ομοσπονδίας Συνταξιούχων 


Ελλάδος ΙΚΑ και Οργανισμών Κοινωνικής Ασφάλι¬ 
σης για το έτος 2002. 2 

Χορήγηση έκτακτης οικονομικής ενίσχυσης στο Εργα- 

τοϋπαλληλικό Κέντρο Ηρακλείου. 3 

Προσθήκη μεταβατικής διάταξης στον Κανονισμό 
«Περί προϋποθέσεων παροχής κατοικίας και δα¬ 
νείων υπό του ΟΕΚ». 4 


ΑΠΟΦΑΣΕΙ Σ 

Αριθ. Φ. 880/592 (1) 

Αρμόδια όργανα, διαδικασία επιβολής και είσπραξης 
προστίμων και συναφή θέματα για την εφαρμογή των 
διατάξεωντηςπαρ. 1 του άρθρου 20του Ν. 2873/2000 
(ΦΕΚ285/Α'). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

Α. Τις διατάξεις της παραγράφου 1 του άρθρου 20 του 
Ν. 2873/2000 (ΦΕΚ 285/Α’) «φορολογικές ελαφρύνσεις 
και απλουστεύσεις και άλλες διατάξεις». 

Β. Την ανάγκη διενέργειας προληπτικών ελέγχων για 
την αποφυγή διάπραξης λαθρεμπορικών και άλλων πα¬ 
ραβάσεων στα πετρελαιοειδή προϊόντα και ειδικότερα, 
για την πάταξη της παράνομης χρησιμοποίησης, από οχή¬ 
ματα παντός τύπου, αντί πετρελαίου κίνησης, πετρελαίου 
θέρμανσης ή Ναυτιλίας ή άλλων παραγώγων αυτούσιων 
ή νοθευμένων μεταξύ τους ή με πετρέλαιο κίνησης. 

Γ. Το γεγονός ότι από τις διατάξεις της παρούσας από¬ 
φασης, δεν προκύπτει δαπάνη σε βάρος του κρατικού 
προϋπολογισμού, αποφασίζουμε: 


ΚΕΦΑΛΑΙΟ Α' 

Άρθρο 1 

Αρμόδια όργανα 

Αρμόδια όργανα για την εφαρμογή των διατάξεων της 
παραγράφου 1 του άρθρου 20 του Ν. 2873/2000 και την 
επιβολή των προβλεπόμενων κυρώσεων είναι: 

α. Το Σώμα Δίωξης Οικονομικού Εγκλήματος (ΣΔΟΕ) 
και 

β. Οι Τελωνειακός Αρχές. 

Άρθρο 2 

Τρόπος διαπίστωσης παράνομης χρήσης 
Πετρελαίου από παντός τύπου οχήματα. 

Η παράνομη χρησιμοποίηση από οχήματα παντός τύ¬ 
που, πετρελαίου θέρμανσης ή Ναυτιλίας ή άλλων παρα¬ 
γώγων αυτούσιων ή νοθευμένων μεταξύ τους ή με πετρέ¬ 
λαιο κίνησης, διαπιστώνεται: 
α. Από μακροσκοπική εξέταση. 

β.Με τη χρήση ειδικών χημικών αντιδραστηρίων για 
ελέγχους στο δρόμο (Γοαά ΙβεΙ), συσκευών ανίχνευσης 
θείου και με οποιαδήποτε άλλα πρόσφορα μέσα και 
γ. Με την αποστολή δείγματος και την έκδοση σχετικού 
δελτίου χημικής ανάλυσης από το Γ ενικό Χημείο του Κρά¬ 
τους (Γ.Χ.Κ.). 

ΚΕΦΑΛΑΙΟ Β' 

Άρθρο 3 

Έργο των αρμοδίων οργάνων 

Α. Σώμα Δίωξης Οικονομικού Εγκλήματος (ΣΔΟΕ) 

1. Οι υπάλληλοι ελεγκτές της ομάδας δίωξης της αρμό¬ 
διας περιφερειακής διεύθυνσης του ΣΔΟΕ, που πραγμα¬ 
τοποιούν έλεγχο εφαρμογής των διατάξεων της παρ. 1 
του άρθρου 20 του Ν. 2873/2000, εφόσον διαπιστώσουν, 
με ένα από τους τρόπους που περιγράφονται στο άρθρο 
2 παράγραφοι (α) και (β) της παρούσης, την παράνομη 
χρησιμοποίηση από το όχημα, πετρελαίου θέρμανσης, ή 
ναυτιλίας, ή άλλων παραγώγων του πετρελαίου, αυτού¬ 
σιων ή νοθευμένων μεταξύ τους ή με πετρέλαιο κίνησης, 
συντάσσουν και επιδίδουν άμεσα στον οδηγό του οχήμα¬ 
τος, διαπιστωτική πράξη παράβασης της παρ. 1 του άρ¬ 
θρου 20 του Ν. 2873/2000, ως το συνημμένο υπόδειγμα 
Α’, στην οποία, εκτός των άλλων, αναγράφουν και το ύψος 
του προβλεπόμενου από την παράγραφο αυτή διοικητι- 

κού προστίμου, προβαίνουν δε άμεσα στην αφαίρεση της 
άδειας κυκλοφορίας και των ταυτάριθμων πινακίδων κυ¬ 
κλοφορίας. 

Η διαπιστωτική πράξη υπογράφεται από τους υπάλλη¬ 
λους - ελεγκτές, της ομάδας δίωξης και θεωρείται από 
τον υπεύθυνο αυτής. 

2. Σε περίπτωση που η παράνομη χρησιμοποίηση του 
πετρελαίου από οχήματα διαπιστωθεί εκ των υστέρων, 
ήτοι μετά την έκδοση του σχετικού δελτίου χημικής ανά¬ 
λυσης όπως ορίζεται στο άρθρο 2 παρ. γ της παρούσης, 
τότε συντάσσεται η διαπιστωτική πράξη της προηγούμε¬ 
νης παραγράφου, η οποία επιδίδεται νομότυπα, στον κά¬ 
τοχο του οχήματος είτε μέσω της αρμόδιας περιφερεια¬ 
κής διεύθυνσης ΣΔΟΕ που διαπίστωσε την παράβαση εί¬ 
τε μέσω της περιφερειακής διεύθυνσης ΣΔΟΕ στη χωρική 
αρμοδιότητα της οποίας ευρίσκεται η κατοικία του κατό¬ 
χου του οχήματος οπότε και θα λαμβάνει χώρα η αφαίρε¬ 
ση της άδειας και των ταυτάριθμων πινακίδων κυκλοφο¬ 
ρίας κατά τα ως άνω εκτεθέντα. 

3. Εφ’ όσον κατά τον έλεγχο του οχήματος διαπιστω¬ 
θούν παραβάσεις που προβλέπονται από διατάξεις άλ¬ 
λων νόμων, οι υπάλληλοι - ελεγκτές της ομάδας δίωξης 
της αρμόδιας περιφερειακής διεύθυνσης του ΣΔΟΕ, ακο¬ 
λουθούν την προβλεπόμενη από τις ισχύουσες διατάξεις, 
διαδικασία. 

4. Εφόσοντο πρόστιμο των περιπτώσεων α και βτου άρ¬ 
θρου 2 της παρούσας, καταβληθεί άμεσα ή την αμέσως 
επόμενη εργάσιμη ημέρα, όταν μεσολαβούν αργίες και 
εξαιρέσιμες, σε οποιοδήποτε Τελωνείο της χώρας, επι- 
στρέφονται τα στοιχεία κυκλοφορίας του οχήματος, 
(άδεια και πινακίδες) στον ιδιοκτήτη του οχήματος, τον 
οδηγό αυτού ή σε άλλο νόμιμα εξουσιοδοτημένο προς 
τούτο πρόσωπο, με την κατάθεση αντιγράφου του οικεί¬ 
ου αποδεικτικού καταβολής του προστίμου στην Περιφε¬ 
ρειακή Διεύθυνση ΣΔΟΕ που εξέδωσε την διαπιστωτική 
πράξη. 

5. Εφόσον το πρόστιμο της περίπτωσης της παραγρά¬ 
φου 2 του παρόντος άρθρου, καταβληθεί την επόμενη ερ¬ 
γάσιμη ημέρα απότηνημερομηνία επίδοσηςτης σχετικής 
διαπιστωτικής πράξης, υποχρεωτικά στο πλησιέστερο 
του τόπου κατοικίας του κατόχου του οχήματος, Τελω¬ 
νείο, επιστρέφονται τα στοιχεία κυκλοφορίας του οχήμα¬ 
τος (άδεια και πινακίδες) στον ιδιοκτήτη του οχήματος, 
τον οδηγό αυτού ή σε άλλο νόμιμα εξουσιοδοτημένο 
προς τούτο πρόσωπο, με την κατάθεση αντιγράφου του 
οικείου αποδεικτικού καταβολής του προστίμου στην Πε¬ 
ριφερειακή Διεύθυνση ΣΔΟΕ που εξέδωσε την διαπιστω- 
τική πράξη. 

6. Σε περίπτωση μη καταβολής του διοικητικού προστί¬ 
μου κατά τα ανωτέρω οριζόμενα, τότε, αν το όχημα είναι 
Ελληνικό, η αρμόδια περιφερειακή διεύθυνση ΣΔΟΕ που 
επέδωσε τη διαπιστωτική πράξη, διαβιβάζει αντίγραφο 
της διαπιστωτικής πράξης παράβασης της παρ. 1 του άρ¬ 
θρου 20 του Ν. 2873/2000, μαζί με τα σχετικά στοιχεία κυ¬ 
κλοφορίας του οχήματος (άδεια και πινακίδες), στο αρ¬ 
μόδιο του τόπου κατοικίας του κατόχου του οχήματος, 
Τελωνείο, για την έκδοση της καταλογιστικής πράξης και 
την είσπραξη του προστίμου με τις διατάξεις του ΚΕΔΕ. 

Σε περίπτωση που το όχημα είναι αλλοδαπό, τότε η αρ¬ 
μόδια αρχή διαπίστωσης της παράβασης διαβιβάζει άμε¬ 
σα αντίγραφο της διαπιστωτικής πράξης παράβασης της 


παρ. 1 του άρθρου 20 του Ν. 2873/2000, μαζί με τα στοι¬ 
χεία κυκλοφορίας του οχήματος (άδεια, πινακίδες) στο 
Τελωνείο, στη χωρική αρμοδιότητα του οποίου πραγμα¬ 
τοποιήθηκε ο έλεγχος, για έκδοση της καταλογιστικής 
πράξης προστίμου. 

Β. Τελωνειακός Αρχές 

1. Τα αρμόδια Τελωνειακό όργανα όταν διαπιστώνουν 
παραβάσεις του άρθρου 20 παράγραφος 1 του Ν. 2873/ 
2000 συντάσουν Διαπιστωτική Πράξη Παράβασης των 
διατάξεων αυτών και του Ν.1165/1918 στην οποία, εκτός 
των άλλων, αναγράφουν το ύψος του προβλεπόμενου 
από την παράγραφο 1 του άρθρου 20 του Ν. 2873/2000 
διοικητικού προστίμου επί πλέον του προστίμου που 
προβλέπεται από τις περί λαθρεμπορίας διατάξεις του 
Ν. 1165/1918, προβαίνουν δε άμεσα στην αφαίρεση της 
άδειας και των ταυτάριθμων πινακίδων κυκλοφορίας. 

Η διαπιστωτική αυτή πράξη υπογράφεται από τους 
υπαλλήλους - ελεγκτές της Ομάδας Δίωξης και θεωρείται 
από τον υπεύθυνο αυτής. 

2. Η εν λόγω διαπιστωτική πράξη παράβασης των ελε¬ 
γκτικών οργάνων παραδίδεται στο δικαστικό τμήμα, του 
τελωνείου χωρικής αρμοδιότητας διάπραξης της παρά¬ 
βασης, όπου και καταχωρείται ως πρωτόκολλο τελωνεια- 
κής παράβασης (ΠΤΠ) προς έκδοση καταλογιστικής πρά¬ 
ξης σύμφωνα μετις κείμενες διατάξειςτου Ν. 1165/18 και 
είσπραξη των καταλογισθέντων προστίμων. 

3. Τα στοιχεία κυκλοφορίας του οχήματος (άδεια και πι¬ 
νακίδες) επιστρέφονται στον ίδιοκτήτη του οχήματος, τον 
οδηγό αυτού, ή σε άλλο νόμιμα εξουσιοδοτημένο προς 
τούτο πρόσωπο με την καταβολή των διοικητικών προστί¬ 
μων συντασσόμενης σχετικής πράξης απόδοσης επί της 
διαπιστωτικής πράξης παράβασης. 

4. Σε περίπτωση μη καταβολής των διοικητικών προστί¬ 
μων κατά τα ανωτέρω οριζόμενα θα επιδιώκεται η εί¬ 
σπραξη βάσει των διατάξεων του ΚΕΔΕ και των διατάξε¬ 
ων του άρθρου 99 παρ. 14 του Ν. 1165/18, θα παρακρα- 
τούνται δε τα στοιχεία κυκλοφορίας του οχήματος προς 
εξασφάλιση της είσπραξης. 

5. Η φύλαξη των στοιχείων κυκλοφορίας του οχήματος 
(άδεια κυκλοφορίας, πινακίδες) πραγματοποιείται από 
την Τελωνειακή Αρχή η οποία λόγω χωρικής αρμοδιότη¬ 
τας θα επιληφθεί της έκδοσης πράξης καταλογισμού 
πολλαπλών τελών και προστίμων και η οποία ενημερώνει 
για την αφαίρεση μεν των στοιχείων κυκλοφορίας των 
Ελληνικών οχημάτωντην Υπηρεσία Νομαρχιακής Αυτοδι¬ 
οίκησης - Τομέα Μεταφορών και Επικοινωνιών - η οποία 
τηρεί το φάκελλο του οχήματος για δε την αφαίρεση των 
στοιχείων κυκλοφορίας των αλλοδαπών οχημάτων την 
πρεσβεία της χώρας στην οποία έχει ταξινομηθεί το όχη¬ 
μα. 

Άρθρο 4 
Έναρξη ισχύος 

Η ισχύς της απόφασης αυτής αρχίζει από της δημο- 
σιεύσεώςτης στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Νοεμβρίου 2001 

Ο ΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 

ΥΠΟΔΕΙΓΜΑ Α' 


ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΟΙΚΟΝΟΜΙΚΩΝ 
ΣΩΜΑ ΔΙΩΞΗΣ ΟΙΚΟΝΟΜΙΚΟΥ 
ΕΓΚΛΗΜΑΤΟΣ (Σ.Δ.Ο.Ε.) 
ΠΕΡΙΦΕΡΕΙΑΚΗ ΔΙΕΥΘΥΝΣΗ 


ΦΟΡΟΛΟΓΙΚΗ ΠΕΡΙΟΔΟΣ . 

ΑΡΙΘ. ΕΝΤΟΛΗΣ ΕΛΕΓΧΟΥ . 

ΑΡΙΘ. ΠΕΡ. ΣΗΜ. ΕΛΕΓΧΟΥ & Υ.Σ.Ε 


ΤΑΧ.Δ/ΝΣΗ: . 

ΑΡΜΟΔΙΟΣ ΥΠΑΛΛΗΛΟΣ: . 

ΤΗΛΕΦΩΝΟ: . 

ΔΙΑΠΙΣΤΩΤΙΚΗ ΠΡΑΞΗ ΠΑΡΑΒΑΣΗΣ της παρ. 1 του ΑΡΘΡΟΥ 20 

Ν.2873/2000 


ΣΤΟΙΧΕΙΑ ΙΔΙΟΚΤΗΤΗ 

ΕΠΩΝΥΜΟ Ή ΕΠΩΝΥΜΙΑ 

ΟΝΟΜΑ 

ΟΝΟΜΑ ΠΑΤΕΡΑ Ή ΣΥΖΥΓΟΥ 

ΕΠΑΓΓΕΛΜΑ 

Δ/ΝΣΗ: ΟΔΟΣ ΑΡΙΘ. 

ΔΗΜΟΣ Ή ΚΟΙΝΟΤΗΤΑ ΧΩΡΑ 

Α.Φ.Μ. Δ.Ο.Υ. 


ΣΤΟΙΧΕΙΑ ΟΔΗΓΟΥ (ΚΑΤΟΧΟΥ) 

ΕΠΩΝΥΜΟ Ή ΕΠΩΝΥΜΙΑ 

ΟΝΟΜΑ 

ΟΝΟΜΑ ΠΑΤΕΡΑ Ή ΣΥΖΥΓΟΥ 

ΕΠΑΓΓΕΛΜΑ 

Δ/ΝΣΗ: ΟΔΟΣ _ ΑΡΙΘ. 

ΔΗΜΟΣ Ή ΚΟΙΝΟΤΗΤΑ ΧΩΡΑ 

Α.Δ.Τ. Ή ΑΡ.ΔΙΑΒΑΤΗΡΙΟΥ ΕΚΔ.ΑΡΧΗ 

Α.Φ.Μ. Δ.Ο.Υ. 

ΑΡΙΘΜΟΣ ΑΔΕΙΑΣ ΚΥΚΛΟΦΟΡΙΑΣ: 

Οι υπογράφοντες. 


υπάλληλοι του Σώματος Δίωξης Οικονομικού Εγκλήματος (Σ.Δ.Ο.Ε.) της Περιφερειακής 

Διεύθυνσης . ενεργούντες έλεγχο, ύστερα από 

εντολή του Προϊσταμένου της Υπηρεσίας, για τη διαπίστωση της εφαρμογής των 
διατάξεων της παρ. 1 του άρθρου 20 ν.2873/2000 (Φ.Ε.Κ.285/Α/28 — 12—2000 τ.Α'), 

σχετικά με την αντιμετώπιση λαθρεμπορίας πετρελαίου από ελληνικά και αλλοδαπά 
φορτηγά αυτοκίνητα ιδιωτικής και δημόσιας χρήσης καθώς και οχήματα παντός τύπου 


την. ημέρα της εβδομάδος. 

και ώρα .. σταματήσαμε, μετά από επίδειξη στον οδηγό του υπηρεσιακού 


σήματος ΕΤΟΡ,το αυτοκίνητο, ιδιοκτησίας του παραπάνω αναφερόμενου, με στοιχεία : 

_ ΣΤΟΙΧΕΙΑ ΟΧΗΜΑΤΟΣ _ 

ΑΡΙΘΜΟΣ ΚΥΚΛΟΦΟΡΙΑΣ: _ 

ΜΑΡΚΑ : _ 

ΕΙΔΟΣ ΟΧΗΜΑΤΟΣ: _ 

ΚΑΤΗΓΟΡΙΑ: _ 

ΑΡΙΘΜΟΣ ΑΔΕΙΑΣ: __ 

ΩΦ. ΦΟΡΤΙΟ : _ ΑΠΟΒΑΡΟ: _ 

Στην περιοχή . οδός . 

που οδηγούσε. 

Κατά των έλεγχο των δικαιολογητικών κλπ στοιχείων του οχήματος, διαπιστώσαμε τα 
ακόλουθα: 


Ο οδηγός σε ερώτηση του υπεύθυνου της Ομάδας Δίωξης σχετικά με τις διαπιστώσεις 
του ελέγχου δήλωσε: 
α) Ότ ι 


β) Επίσης ο οδηγός σε ερώτηση του υπεύθυνου αν έχει να προσθέσει κάτι επιπλέον 
δήλωσε 

ΔΙΑΠΙΣΤΩΘΕΙΣΕΣ ΠΑΡΑΒΑΣΕΙΣ - ΔΙΟΙΚΗΤΙΚΕΣ ΚΥΡΩΣΕΙΣ 

1. Σε βάρος του ΟΔΗΓΟΎ (ΚΑΤΌΧΟΥ) του αυτοκινήτου με στοιχεία 
. και 

έδρα. 


Α.Φ.Μ 

Για 


κατά παράβαση των διατάξεων της παρ. 1 του άρθρου 20 του Ν. 2873/2000 

Η ανωτέρω παράβαση επισύρει τις κυρώσεις που προβλέπονται από τις διατάξεις του 
άρθρου 20 παρ. 1 Ν.2873/2000. 

Α) Πρόστιμο.χιλιάδων ( ) δραχμών και προσωρινή αφαίρεση 

των στοιχείων κυκλοφορίας 


ΣΗΜΕΙΩΣΗ :Εχουν αφαιρεθεί τα στοιχεία κυκλοφορίας του οχήματος και 
ως εκ τούτου το όχημα δεν μπορεί να κυκλοφορήσει. Δίνεται όμως η 

δυνατότητα κίνησής του, μέχρι και ώρα ... της.. 

αποκλειστικά και μόνο προς ..(τόπο εκφόρτωσης)_ 


ΕΠΙΣΥΝΑΠΤΟΝΤΑΙ 


ΘΕΩΡΗΘΗΚΕ 

την . .την. . . 

Ο ΥΠΕΥΘΥΝΟΣ ΤΗΣ ΟΜΑΔΑΣ ΔΙΩΞΗΣ ΟΙ ΕΛΕΓΚΤΕΣ 


ΕΠΙΔΟΘΗΚΕ ΑΝΤΙΓΡΑΦΟ ΤΗΣ ΠΑΡΟΥΣΑΣ ΤΗΝ 


ΑΥΤΟΣ ΠΟΥ ΕΚΑΝΕ ΤΗΝ ΕΠΙΔΟΣΗ 


Ο ΠΡΟΣ ΟΝ Η ΕΠΙΔΟΣΗ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ.φΐΐ 50520 (2) 

Καθορισμός των όρων και των προϋποθέσεων της κατα¬ 
βολής των λειτουργικών δαπανών της Μισθοδοσίας 
Προσωπικού της Ομοσπονδίας Συνταξιούχων Ελλά¬ 
δος IΚΑ και Οργανισμών Κοινωνικής Ασφάλισης για το 
έτος 2002. 

Ο ΥΦΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 5 του Ν. 2224/94 «Ρύθμιση 
θεμάτων εργασίας συνδικαλιστικών δικαιωμάτων, υγιει¬ 
νής και ασφάλειας των εργαζομένων και οργάνωσης 
Υπουργείου Εργασίας και των εποπτευομένων από αυτό 
Νομικών Προσώπων και άλλες διατάξεις» (ΦΕΚ 112/Α/ 
6.7.94). 

2. Το με αριθμό 18854/9.11.2001 έγγραφο του Ο.Ε.Ε. με 
το οποίο μας υποβλήθηκε απόσπασμα πρακτικού της με 
αριθ. 41/24.10.2001 συνεδρίασης του Διοικητικού του 
Συμβουλίου. 

3. Το γεγονός ότι από τις διατάξεις της απόφασης αυ¬ 
τής η προκαλούμενη δαπάνη θα βαρύνει τον ΚΑΕ 2522 Α 
του προϋπολογισμού του Ο.Ε.Ε. του έτους 2002, το ύψος 
της οποίας δεν μπορεί να προσδιοριστεί (άρθρο 27 του 
Ν. 2081/1992, άρθρο 29Ατου Ν.1558/1985 και άρθρο 1 
του Ν. 2469/1997). Η δαπάνη αυτή δεν βαρύνει τον κρα¬ 
τικό προϋπολογισμό. 

4. Την αριθ. 80088/31.10.2001 κοινή απόφαση του Πρω¬ 
θυπουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (ΦΕΚ 1485/ 
Β'/31.10.2001), αποφασίζουμε: 

I. Εγκρίνουμε την απόφαση του Δ.Σ. του Ο.Ε.Ε. που ελή- 
φθη κατά την αριθ. 41/24.10.2001 συνεδρίασή του, με την 
οποία έγινε δεκτό το αίτηματης Ομοσπονδίας Συνταξιού¬ 
χων Ελλάδος ΙΚΑ και Οργανισμών Κοινωνικής Ασφαλί- 
σεως, για την καταβολή δαπάνης μισθοδοσίας ενός υπαλ¬ 
λήλου της για το έτος 2002 καθώς και την καταβολή των 
λειτουργικών δαπανών, σύμφωνα με τις διατάξεις του 
άρθρου 5 του Ν. 2224/94, ως εξής: 

Δαπάνη μισθοδοσίας υπαλλήλου: 

Στην ανωτέρω Οργάνωση καταβάλλεται μισθοδοσία 
ενός (1) υπαλλήλου. Το ποσό που θα βαρύνει τον Ο.Ε.Ε. 
καθορίζεται σύμφωνα με την ισχύουσα για το 2002 Σ.Σ.Ε. 
συμπεριλαμβανομένωντων δώρων (Χριστουγέννων - Πά¬ 
σχα) και του επιδόματος αδείας. 

Το ανωτέρω ποσό προσαυξάνεται κατά 24.96% και 3% 
ποσοστά που αντιστοιχούν στην εργοδοτική εισφορά στο 
φορέα κύριας και επικουρικής ασφάλισης. 

Για την καταβολή των άνω παροχών η Ομοσπονδία Συ¬ 
νταξιούχων Ελλάδας ΙΚΑ και Οργανισμών Κοινωνικής 
Ασφαλίσεως οφείλει υποχρεωτικά να προσκομίζει στον 
Οργανισμό Εργατικής Εστίας, τα παρακάτω δικαιολογη- 
τικά: 

1) Αίτηση με χαρτόσημο αξίας 0,29 ΕΥΡΩ, για την κατα¬ 
βολή δαπανών μισθοδοσίας προσωπικού. 

2) Φωτοτυπίες των βιβλιαρίων ενσήμων του εργαζομέ¬ 
νου, επικυρωμένες από το ΙΚΑ, από τις οποίες να προκύ¬ 
πτει ότι ο Εργοδότης είναι η εν λόγω Οργάνωση καθώς και 
ότι έχουν επικολληθεί τα ένσημα των δύο τουλάχιστον 


προηγούμενων μηνών. Μη επικόλληση ενσήμων έχει σαν 
συνέπεια τη διακοπή της επιδότησης. 

3) Υπεύθυνη δήλωση του Ν. 1599/86, που θα υπογρά¬ 
φεται από τον υπάλληλο και στην οποία θα δηλώνει: 

α) Την ημερομηνία πρόσληψης του στην Οργάνωση. 

β) Το είδος της εργασιακής του σχέσης (π.χ αορίστου 
χρόνου, ωρομίσθιος, με σύμβαση έργου κ.λπ.) και την 
ειδικότητά του. 

γ) Το ύψος του βασικού μισθού και αναλυτικά κάθε εί¬ 
δους νόμιμο επίδομα για κάθε μήνα χωριστά. 

Η ανωτέρω δήλωση θα συνυπογράφεται και από τους 
κατά τον Νόμο υπεύθυνους της συνδικαλιστικής οργάνω¬ 
σης. 

ΛΕΙΤΟΥΡΓΙΚΕΣ ΔΑΠΑΝΕΣ 

Η δαπάνη για λειτουργικά έξοδα στην ανωτέρω Οργά¬ 
νωση καθορίζεται ανάλογα με τη δύναμη των ψηφισά- 
ντων μελών της και συγκεκριμένα ως εξής: 

Με ψηφίσαντα φυσικά μέλη από 15.001 και άνω, κατα¬ 
βάλλεται ετησίως: 

α) Για το τμήμα των ψηφισάντων μελών μέχρι τον αριθ¬ 
μό των 3300 το ποσό των 5.869,40 ΕΥΡΩ. 

β) Γιατοτμήματων ψηφισάντων μελών από 3301 -10000 
το ποσό που προκύπτει από τον αριθμό των ψηφισάντων 
μελών επί ποσού 1,76 ΕΥΡΩ ανά ψήφισαν μέλος. 

γ) Για το τμήμα των ψηφισάντων μελών από 10001 - 
15000 το ποσό που προκύπτει από τον αριθμό των ψηφι¬ 
σάντων μελών επί ποσού 1,47 ΕΥΡΩ ανά ψήφισαν μέλος. 

δ) Για το τμήμα των ψηφισάντων μελών από 15001 και 
άνω το ποσό που προκύπτει από τον αριθμό των ψηφισά¬ 
ντων μελών επί ποσού 1,17 ΕΥΡΩ ανά ψήφισαν μέλος. 

Γ ια να τύχει η ανωτέρω Οργάνωση των παροχών αυτών 
πρέπει να έχει νόμιμη διοίκηση και να υποβάλλει στον 
Οργανισμό Εργατικής Εστίας τα εξής δικαιολογητικά: 

1. Επικυρωμένο από το Πρωτοδικείο, αντίγραφο του 
κατατεθειμένου απότονπαραστάντα δικαστικό σύμφωνα 
με το νόμο, πρακτικού αρχαιρεσιών. 

2. Βεβαίωση δικαστικού αντιπροσώπου ή αντίγραφο 
μητρώου μελών, επικυρωμένα όπως ανωτέρω ορίζεται, 
όπου θα διαλαμβάνονται όλα τα Σωματεία που πήραν 
μέρος στις αρχαιρεσίες, αναλυτικά οι ψηφίσαντες αντι¬ 
πρόσωποι κάθε Σωματείου, καθώς η ημερομηνία και τα 
ψηφίσαντα για την εκλογή τους μέλη. 

3. Πίνακα σύνθεσης μελών του Διοικητικού Συμβουλίου 
ή απόφαση διορισμού προσωρινής διοίκησης, επικυρω¬ 
μένη από το Πρωτοδικείο ή Δικηγόρο. 

4. Κάθε άλλο στοιχείο ή δικαιολογητικά που θα αποφα- 
σίσειτο Διοικητικό Συμβούλιο του Οργανισμού Εργατικής 
Εστίας. 

II. Η καταβολή των προαναφερομένων παροχών για το 
έτος 2002 θα γίνει με βάση τα πρακτικά αρχαιρεσιών της 
14.2.98 της Ομοσπονδίας Συνταξιούχων Ελλάδος ΙΚΑ και 
Οργανισμών Κοινωνικής Ασφαλίσεως, όπου δενπαρίστα- 
το δικαστικός αντιπρόσωπος. Η ως άνω Οργάνωση εφ’ 
εξής θα πρέπει να διενεργεί τις αρχαιρεσίες της με την 
παρουσία δικαστικού αντιπροσώπου. 

III. Η δαπάνη κάθε είδους οικονομικής ενίσχυσης σύμ¬ 
φωνα μετά ανωτέρω θα βαρύνει τον ΚΑΕ 2522 Ατού προ¬ 
ϋπολογισμού του ΟΕΕ έτους 2002 και θα καταβάλλεται 
μετά το τέλος κάθε μήνα. Η δαπάνη αυτή δε βαρύνει τον 
κρατικό Προϋπολογισμό. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 27 Νοεμβρίου 2001 

Ο ΥΦΥΠΟΥΡΓΟΣ 

ΕΛΕΥΘΕΡΙΟΣ ΤΖΙΟΛΑΣ 
-*- 

Αριθ.φΐΐ 50529 (3) 

Χορήγηση έκτακτης οικονομικής ενίσχυσης στο Εργατο- 
ϋπαλληλικό Κέντρο Ηρακλείου. 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Σύμφωνα με: 

1. Τις διατάξεις του άρθρου 5 του Ν. 2224/94 (ΦΕΚ 
112/Α') «Ρύθμιση θεμάτων εργασίας συνδικαλιστικών δι¬ 
καιωμάτων, υγιεινής και ασφάλειας των εργαζομένων και 
οργάνωσης Υπουργείου Εργασίας και των εποπτευομέ- 
νων από αυτό Νομικών Προσώπων και άλλες διατάξεις». 

2. Το με αριθ. 18887/15.11.2001 έγγραφο του Ο.Ε.Ε. με 
το οποίο μας υποβλήθηκε απόσπασμα Πρακτικού της με 
αριθ. 43/7.11.2001 συνεδρίασης του Διοικητικού του Συμ¬ 
βουλίου. 

3. Την εγγραφή πίστωσης στον Κ.Α.Ε. 2522 Ζτου προϋ¬ 
πολογισμού του Ο.Ε.Ε. έτους 2001, για την προκαλού- 
μενη δαπάνη άρθρο 29 Ατού Ν. 1558/1985 (ΦΕΚ 137/Α'), 
άρθρο 27 Ν. 2081/1992 (ΦΕΚ 154/Α") και άρθρο 1 του 
Ν.2469/1997 (ΦΕΚ38/Α"). Ηδαπάνη αυτή δεν βαρύνει τον 
κρατικό προϋπολογισμό. 

4. Την αριθ. 80088/31.10.2001 κοινή απόφαση του Πρω¬ 
θυπουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (ΦΕΚ 1485/ 
Β/31.10.2001), αποφασίζουμε: 

Εγκρίνουμε την απόφαση του Δ.Σ. του Ο.Ε.Ε. που ελή- 
φθη κατά την αριθ. 43/7.11.2001 συνεδρίασή του σχετικά 
με την καταβολή οικονομικής ενίσχυση ποσού δύο εκα¬ 
τομμυρίων πεντακοσίων χιλιάδων (2.500.000) δραχμών 
στο Εργατοϋπαλληλικό Κέντρο Ηρακλείου για τη διοργά¬ 
νωση. 

Ημερίδας με θέμα την Υγιεινή και Ασφάλεια. 

Η δαπάνη αυτή βαρύνει τον Κ.Α.Ε. 2522 Ζτου προϋπο¬ 
λογισμού του Οργανισμού Εργατικής Εστίας έτους 2001, 
ο οποίος δεν επιχορηγείται από τον κρατικό προϋπολογι¬ 
σμό. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 27 Νοεμβρίου 2001 

Ο ΥΦΥΠΟΥΡΓΟΣ 

ΕΛΕΥΘΕΡΙΟΣ ΤΖΙΟΛΑΣ 
-♦- 

Αριθ. 50533 (4) 

Προσθήκη μεταβατικής διάταξης στον Κανονισμό «Περί 
προϋποθέσεων παροχής κατοικίας και δανείων υπό 
του ΟΕΚ». 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 2, 4 και 6 του Ν.Δ/τος 


2963/54 «Περί ιδρύσεως Αυτονόμου Οργανισμού Εργατι¬ 
κής Κατοικίας» (Φ.Ε.Κ. 195/Α/24.8.1954). 

2. Τις διατάξεις του Κανονισμού «περί προϋποθέσεων 
παροχής κατοικίας και δανείων υπό του Ο.Ε.Κ.» (Φ.Ε.Κ. 
661 /Β/14.8.1971). 

3. Το αριθμ. 30807/6218 από 19.11.2001 έγγραφο του 
Ο.Ε.Κ με το οποίο μας υπέβαλε αποσπάσματα πρακτικών 
των αριθ. 44/10.10.2001 και 46/23.10.2001 συνεδριάσεων 
του Διοικητικού του Συμβουλίου. 

4. Τις διατάξεις του άρθρου 29Α του Ν. 1558/1985 
(Φ.Ε.Κ. 137/Α/28.7.1985) που προστέθηκε με το άρθρο 27 
του Ν. 2081/1992 (Φ.Ε.Κ. 154/Α/10.9.1992) τηνπαράγρ. 2 
του άρθρου 1 του Ν. 2469/1997 (Φ.Ε.Κ. 38/Α/14.3.1997) 
καθώς και το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του προϋπολο¬ 
γισμού του ΟΕΚ. 

5. Την αριθ. 80088/31.10.2001 κοινή απόφαση του Πρω¬ 
θυπουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (Φ.Ε.Κ. 
1485/Β/31.10.2001), αποφασίζουμε: 

Κυρώνουμε την απόφαση του Διοικητικού Συμβουλίου 
του Οργανισμού Εργατικής Κατοικίας (Ο.Ε.Κ.) που πήρε 
στις συνεδριάσεις του αριθ. 44/10.10.2001 και 46/ 
23.10.2001 και εγκρίνουμε, στον Κανονισμό «περί προϋ¬ 
ποθέσεων παροχής κατοικίας και δανείων υπό του ΟΕΚ» 
να προστεθεί μεταβατική διάταξη, ως παράγραφος 20 
στο άρθρο 35 αυτού, όπως παρακάτω: 

20. «Στην απογραφή για κλήρωση των υπόλοιπων αδιά¬ 
θετων κατοικιών του οικισμού ΤΥΧΕΡΟ I, οι δικαιούχοι κά¬ 
τοικοι της πόλης αυτής και των γύρω από αυτή περιοχών, 
όπως αυτές θα καθορισθούν με απόφαση του Δ.Σ. του 
Ο.Ε.Κ., πρέπει να έχουν πραγματοποιήσει μέχριτην έναρ¬ 
ξη προθεσμίας υποβολής της αίτησης - απογραφικού 
δελτίου τις παρακάτω ημέρες εργασίας: 

α) Χίλιες διακόσιες (1.200) ημέρες εργασίας αν είναι έγ¬ 
γαμοι ή προστατεύουν 1 ή 2 παιδιά, οκτακόσιες (800) ημέ¬ 
ρες εργασίας αν προστατεύουν 3 παιδιά και άνω και χίλιες 
(1000) ημέρες εργασίας αν είναι νιόπαντρα ζευγάρια κα¬ 
τά την έννοια της περίπτωσης ζ της παραγράφου 1 του 
άρθρου 4του παρόντος Κανονισμού. 

β) Οι εποχιακά εργαζόμενοι και οι οικοδόμοι χίλιες δια¬ 
κόσιες (1200) ημέρες εργασίας αν είναι έγγαμοι ή προ¬ 
στατεύουν 1 ή 2 παιδιά και οκτακόσιες (800) ημέρες 
εργασίας αν προστατεύουν 3 παιδιά και άνω. 

γ) Οι δικαιούχοι που είτε οι ίδιοι είτε ένα προστατευό- 
μενο μέλος τους έχει αναπηρία 67% και άνω χίλιες δια¬ 
κόσιες (1.200) τουλάχιστον ημέρες εργασίας αν είναι 
έγγαμοι, χίλιες διακόσιες (1200) ημέρες εργασίας αν εί¬ 
ναι τυφλοί και προστατεύουν σύζυγο, χίλιες διακόσιες 
(1.200) ημέρες εργασίας αν προστατεύουν 1 παιδί, χί¬ 
λιες εκατό (1.100) ημέρες εργασίας αν προστατεύουν 2 
παιδιά, οκτακόσιες (800) ημέρες εργασίας αν προστα¬ 
τεύουν 3 ή 4 παιδιά, εξακόσιες (600) ημέρες εργασίας 
αν προστατεύουν 5 έως 9 παιδιά, πεντακόσιες πενήντα 
(550) ημέρες εργασίας αν προστατεύουν 10 και άνω 
παιδιά και χίλιες (1000) ημέρες εργασίας αν είναι νιό¬ 
παντρα ζευγάρια κατά την έννοια της περίπτωσης ζ της 
παραγράφου 1 του άρθρου 4 του παρόντος Κανονι¬ 
σμού. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


δ) Οι ομογενείς από την τέως Σοβιετική Ένωση, όπως 
αυτοί ορίζονται στην περιπτ. ιγτηςπαραγρ. 1 του άρθρου 
4 του παρόντος Κανονισμού, χίλιες εκατό (1.100) ημέρες 
εργασίας αν είναι έγγαμοι ή προστατεύουν 1 ή 2 παιδιά, 
επτακόσιες (700) αν προστατεύουν 3 ή 4 παιδιά, εξακό¬ 
σιες (600) αν προστατεύουν 5 παιδιά και άνω και εννιακό¬ 
σιες (900) αν είναι νιόπαντρα ζευγάρια κατά την έννοια 
της περίπτωσης ζ της παραγράφου 1 του άρθρου 4 του 
παρόντος Κανονισμού. 


Η απογραφή θα γίνει εντός χρονικού διαστήματος δύο 
μηνών από τη δημοσίευση της παρούσης. 

Κατά τα λοιπά ισχύουν οι διατάξεις του άρθρου 4 του 
παρόντος Κανονισμού» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Νοεμβρίου 2001 

Ο ΥΦΥΠΟΥΡΓΟΣ 

ΕΛΕΥΘΕΡΙΟΣ ΤΖΙΟΛΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




